**РЕПУБЛИКА СРБИЈА – ОПШТИНА РАЧА**

**ОПШТИНСКО ВЕЋЕ ОПШТИНЕ РАЧА**

**Број: 021-191/2024-II-01**

**Дана: 12.07.2024. године.**

На основу члана 46. ставa 1. тачкe 1) Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон, 47/2018 и 111/2021-др. закон), члана 71. ставa 1. тачкe 1) Статута општине Рача ("Сл. гласник општине Рача", број 3/2019 ) и члана 2. ставa 1. тачкe 1) Пословника о раду Општинског већа ("Сл. гласник општине Рача", број 22/20, 8/22 и 9/24), а у вези са чланом 13. ставом 1., чланом 20. ставом 1. тачком 11., чланом 32. ставом 1. тачком 8), чланом 88. ставом 2., 88а, 88г и 88д Закона о локалној самоуправи („Службени гласник РС", бр. 129/2007, 83/2014 – други закон, 101/2016 – други закон, 47/2018 и 111/2021-др. закон), чланом 2. ставом 4. Закона о правобранилаштву („Службени гласник РС“, број 55/14) и члановима 130. и 134. Статута општине Рача („Службени гласник општине Рача“, бр. 3/19), Општинско веће општине Рача, на седници одржаној дана 12.07.2024. године, утврдило је предлог:

**О Д Л У К Е**

**о давању сагласности за закључење Анекса II Споразума о уступању обављања послова правобранилаштва**

**Члан 1.**

**ДАЈЕ СЕ САГЛАСНОСТ** за закључење Анекса IIСпоразумa о уступању обављања послова правобранилаштва, број Споразума 021-439/2021-III-01, oд 21.12.2021. године.

**Члан 2.**

Саставни део ове одлуке је Анекса IIСпоразумa о уступању обављања послова правобранилаштва.

**Члан 3.**

Овлашћује се председник општине Рача, да у име општине Рача, са председником општине Лапово, закључи Анекса IIСпоразума.

**Члан 4.**

Одлука ступа на снагу наредног дана од дана објављивања у „Службеном гласнику општине Рача“.

**Образложење**

Правни основ за доношење ове Одлуке садржан је у одредбама члана 13. став 1., а у вези са чланом 88. ставови 1. и 2., 88а, 88в, 88д Закона о локалној самоуправи и члану 130. Статута општине Рача којима је прописано да   јединице локалне самоуправе сарађују и удружују се ради остваривања заједничких циљева, планова и програма развоја, као и других потреба од заједничког интереса и ради њиховог остваривања могу удруживати средства и образовати заједничке органе, предузећа, установе и друге организације и службе, у складу са законом и статутом.

Одредбама члана 134. Статута општине Рача прописано је да споразумом о сарадњи општина може уступити одређене послове из своје надлежности другој општини, односно граду.

Одредбама члана 2. Закона о правобранилаштву прописано је да је орган који обавља послове правне заштите имовинских права и интереса јединице локалне самоуправе – Правобранилаштво и да послове правобранилаштва за заштиту имовинских права и интереса јединице локалне самоуправе обављају правобранилаштва јединица локалне самоуправе. Такође, истим чланом прописано је и да се уређење и организација, као и друга питања од значаја за рад правобранилаштва јединице локалне самоуправе утврђују  одлуком јединице локалне самоуправе, у складу са основама за уређење и организацију правобранилаштва прописаних овим законом.

Од стране председника општине Лапово покренута је иницијатива за закључење Анекса II Споразумa о уступању обављања послова правобранилаштва, број Споразума 021-439/2021-III-01, oд 21.12.2021. године, у којој се наводи да би Анексом II споразума била предвиђена могућност да општина Лапово предложи заменика правобраниоца, које би допринело ефикаснијем решавању предмета и заступању општине Лапово, а самим тим и ефикаснији рад Правобранилаштва општине Рача.

Из свега наведеног донета је одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**ПРЕДСЕДНИК**

\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштина општине Рача;
* Архиви.