**З А П И С Н И К**

**са 7. седнице Скупштине општине Рача**

**одржане дана 28.06.2024.године**

**Председник Скупштине, Ненад Савковић:** Добар дан поштовани одборници Скупштине општине Рача. Oтварам 7. седницу Скупштине општине Рача, која се одржава дана 28.06.2024. године са почетком у 10:00 часова. Позивам Заменика председника Скупштине општине Рача да прозове присутне, како бисмо утврдили кворум.

**Заменик председника Скупштине општине Рача, Срђан Марковић:** Горан Јевтић присутан, Ненад Савковић присутан, Тамара Живуловић није присутна, Милица Обрадовић није присутна, Зорица Милошевић присутна, Горан Деспотовић није присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић није присутан, Славиша Сретеновић присутан, Гордана Милићевић присутна, Марија Тодоровић није присутна, Радослав Рафаиловић није присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић присутан,Горан Миленовић присутан, Радослав Радојичић није присутан, Зоран Владисављевић присутан, Дијана Гарабиновић Спасић присутна, Аница Благојевић присутна и Драган Матић присутан.

**Заменик председника Скупштине општине Рача, Срђан Марковић:** Присутно је 21 одборника.

**Председник Скупштине,Ненад Савковић:** Констатујем да седници присутвује 21 одборник, тако да имамо кворум за пуноправан рад и одлучивање.

**Председник Скупштине,Ненад Савковић:** У материјалу за ову седницу вам је достављен записник са 6. седнице Скупштине општине Рача која је одржана 09.05.2024. године. Да ли има примедби на записник са 6.седнице Скупштине општине Рача? Уколико нема, стављам на гласање записник са 6. седнице Скупштине општине Рача. Које за усвајање записника са 6 седнице, против, уздржаних-нема?

**Заменик Председника Скупштине, Срђан Марковић:** Записник је усвојен са 21. гласом ЗА, није било против и није било уздржаних.

**Председник Скупштине, Ненад Савковић:** Пре него што пређемо на дневни ред прочитаћу Вам Обавештење о промени у саставу Одборничке групе„Рача не сме да стане“ које је Скупштини општине Рача доставио Шеф одборничке групе „Рача не сме да стане“ Милица Обрадовић и које је заведено под бројем 06-61/2024-I-01 од 27.06.2024. године. У обавештењу је наведено следеће: „ Поштовани, поступајући у складу са чланом 39. став 1. Пословника о раду Скупштине општине Рача ("Сл. гласник општине Рача", број 6/2008), којим је прописано да Председник одборничке групе, у писаном облику, обавештава председника Скупштине општине о промени састава одборничке групе, обавештавам Вас да је дошло до промене у саставу одборничке групе „Рача не сме да стане.“ Члан одборничке групе Борко Петровић је поднео оставку на место одборника и одлуком скупштине му је констатован престанак мандата одборника у Скупштини општине Рача, те Борко Петровић није више члан одборничке групе „Рача не сме да стане“. Одборник Скупштине Општине Рача Аница Благојевић из Доњих Јарушица приступила је одборничкој групи „Рача не сме да стане“. На основу члана 39. став 2. Пословника о раду Скупштине општине Рача ("Сл. гласник општине Рача", број 6/2008), којим је прописано да приликом приступања нових чланова одборничкој групи, председник одборничке групе доставља председнику Скупштине општине њихове потписане изјаве о приступању, у прилогу Вам достављам потписану Изјаву Анице Благојевић о приступању одборничкој групи „Рача не сме да стане“, заведену под бројем 06-60/2024-I-01 од 27.06.2024. године. У Рачи, Дана: 27.06.2024. године. Шеф одборничке групе Рача не сме да стане Милица Обрадовић.

**Председник Скупштине,Ненад Савковић:** А сада ћу Вам прочитати и Изјаву одборнице Анице Благојевић о приступању одборничкој групи „Рача не сме да стане”, број 06-60/2024-I-01 од 27.06.2024. године која гласи: “Предмет: Изјава о приступању одборничкој групи „Рача не сме да стане”. Поштовани, Овим путем изјављујем да ја, доле потписана одборница у Скупштини општине Рача, приступам Одборничкој групи под називом: „Рача не сме да стане“. 1. Аница Благојевић. У Рачи, Дана: 27.06.2024. године.

**Председник Скупштине, Ненад Савковић:** Седници присуствује и Милица Обрадовић.

**Председник Скупштине, Ненад Савковић:** У материјалу за данашњу седницу Вам је достављен предложени дневни ред и сада ћу да га прочитам:

**Д Н Е В Н И Р Е Д**

1. Разматрање предлога Решења о отуђењу непокретности у јавној својини општине Рача-једнособног стана број 4, пословне зграде број 1 у улици Војводе Павла Цукића у Рачи, на кп.бр. 623/1 КО Рача;
2. Разматрање предлога Одлуке о усвајању Извештаја о раду ЈКП „Рача“, Рача, за 2023. годину;
3. Разматрање предлога Правилника о поступку и начину решавања захтева грађана за накнаду штете настале услед напада паса и мачака луталица;
4. Разматрање предлога Одлуке о покретању поступка прибављања непокретности у јавну својину општине Рача и то кп. бр. 135/1 КО Војиновац;
5. Разматрање предлога Решења о отуђењу грађевинског земљишта из јавне својине општине Рача и то кп.бр. 304/20 КО Рача;
6. Разматрање предлога Одлуке о завршном рачуну буџета општине Рача, за 2023. годину;
7. Разматрање предлога Одлуке о поступку доношења и реализације програма мера пољопривредне политике и мера политике руралног развоја за подручје општине Рача;
8. Разматрање предлога Одлуке о покретању поступка отуђења непокретности из јавне својине општине Рача, путем непосредне погодбе и то кп.бр. 398/9 КО Рача, 396/9 КО Рача и 398/7 КО Рача;
9. Разматрање предлога Решења о прибављању непокретности у јавну својину општине Рача и то кп.бр. 268/1 КО Рача;
10. Разно.

**Председник Скупштине, Ненад Савковић:** Седници присуствује и Марија Тодоровић.

**Председник Скупштине, Ненад Савковић:** Да ли неко има предлог измене, допуне дневног реда? Уколико не, стављам на гласање. Ко је за, против, уздржаних?

**Председник Скупштине, Ненад Савковић:** Констатујем да је дневни ред усвојен са 22 гласом ЗА, није било против и није било уздржаних.

**Председник Скупштине, Ненад Савковић:** Пре преласка на рад по дневном реду, седници присуствује Председник општине Бранко који ће да нам се обрати у форми извештаја и каже шта се дешава у нашој општини.

**Председник општине Рача, Бранко Радосављевић:** Хвала Председниче, поздрав и за вас одборници. Ево нисам специјално припремао никакав извешттај заиста је било јако, овај пуно посла, а у периоду између две скупштине и пуно радова је у току тренутно у нашој општини, тренутно се изводе радови на све 4 Основне школе које се реконструишу. После једне караће паузе и радови на школи у Ђурђеву су кренули, неке проблемчиће које смо имали упознати сте од раније су превазиђени и сада се радови изводе. Најближе завршетку је школа у Поповићу за коју се надам да ће за дан општине бити и комплетно завршена. Али без обзира на то свакако она ће од септембра моћи да прими ученике и после скоро 20 година отворимо једну нову школу у селу, то је овакво стварно дивна вест. Између осталог поред школа почели су и радови на реконструкцији моста на реци Крчмари исто дугогодишњи проблем, уз неколико поплава тај мост је потпуно уништен ево и на том кренули радови. Тако да заиста у овом тренутку имамо пуно радова који се изводе, у међувремену смо прошли и одобрили су нам још неки пројекти у сарадњи са Регионалном Агенцијом за Економски развој Шумадије и Поморавља. Конкурисали смо и добили средства преко ЕУПРО преко пројеката. Добили смо средства у износу од скоро 12.000.000 милиона динара односно уз наше учешће. али нешто преко 9.000.000 милиона смо добили средстава за реконструкцију етно комплекса „Петрови Двори“, тако да ускоро очекујемо реализацију ја сам јуче био на додели уговора за то. Министарство за европске интеграције подржава и стоји иза тог пројекта ЕУПРОПЛУС и УНОПС су донатори, односно организатори, а ми смо партнери на пројекту, значи да ће и то бити јако значајан пројекат што се тиче подизања туристичких капацитета општине Рача на томе сада морамо да радимо. Иза нас су неке манифестације које смо имали, видели сте сви, имали смо тај Ракијски Двор прераста већ у традиционалну-озбиљну манифестацију. Пред нама је и лето са догађајима који следи у оквиру „Карађорђевих дана“, ускоро и Дан општине. Нешто мање од месец дана очекујемо и посету неких министара то ћете бити сви благовремено обавештени и вероватно отварање неког од ових објеката ускоро. Ускоро се и расписује набавка за изградњу игралишта у селу Бошњане. Аплицирали смо за још неке пројекте, јуче предат пројекат код Министарства спорта за реконструкцију кошаркашког терена Средње школе. Тако да ево, видите да је потребно време и само да се просто поброји, ако би само рекао још по нешто о пројекту, пуно би вам времена узео. Тако да само да вас информишем укратко за неке кључне ствари, све ове ситне и текуће ствари иду све својим током. Базени су прорадили по плану, зато сте добили пропуснице да посетите базене, да видимо како је то уређено за ову годину. Надам се да ћемо, видели сте 2-3 ова таласа смо прошли доста добро што се тиче ових падавима. Мислим да немамо неких већих оштећења на путевима и да ћемо проћи тако уколико има неких проблема наше Јавно комунално предузеће са својом механизацијом реагује врло брзо, и то решава. Мислим да сам све кључне ствари рекао и не би ту више ништа додавао. Желим вам успешан рад и да ево данас на Видовдан завршимо ову скупштину. Хвала Вам свима.

**Председник Скупштине, Ненад Савковић:** Хвала Председниче. Прелазимо на рад по дневном реду:

***Т о к с е д ни ц е:***

**ТАЧКА 1. - Разматрање предлога Решења о отуђењу непокретности у јавној својини општине Рача-једнособног стана број 4, пословне зграде број 1 у улици Војводе Павла Цукића у Рачи, на кп.бр. 623/1 КО Рача;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог.

Известилац по овој тачки је начелник Општинске Управе општине Рача, Горан Максовић. А седници присуствује и Љубиша Стефановић.

**Горан Максовић, Начелник Општинске управе, известилац:** Добар дан. Поштовани одборници, Општинска управа општине Рача је дана 11. априла 2024.године на основу Одлуке о отуђењу непокретности у јавној својини општине Рача од 22.03.2024.године, објавила Одлуку о отуђењу непокретности у јавној својини општине Рача путем прикупљања писмених понуда. Надлежна Комисија је спровела поступак прикупљања писмених понуда и притом је приспела само једна понуда Јелене Марић из Раче. На основу чега је Комисија саставила предлог најповољнијег понуђача и исти проследила надлежном органу за доношења решења о отуђењу и закључење Уговора о купопродаји непокретности. Позивам одборнике да гласају за усвајање ове одлуке.

**Председник Скупштине, Ненад Савковић:** Хвала. Отварам расправу по овој тачки дневног реда. Да ли има пријављених дискутаната? Уколико нема, стављам на гласање:Решење о отуђењу непокретности у јавној својини општине Рача-једнособног стана број 4, пословне зграде број 1 у улици Војводе Павла Цукића у Рачи, на кп.бр. 623/1 КО Рача, ко је за усвајање овог предлога, против,уздржаних?

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА** 2.- **Разматрање предлога Одлуке о усвајању Извештаја о раду ЈКП „Рача“, Рача, за 2023. годину;**

**Председник Скупштине, Ненад Савковић:** Известилац је директор, они су спречени да дођу због ревизије која је сад тренутно код њих. Па уколико неко има неких питања нека постави, биће одговорено на наредној сдници. Да ли има неко да постави неко питање под овом тачком дневног реда?

Одборник Милутиновић: „Да ли су стигле машине и да ли је извршена набавка“.

**Председник Скупштине, Ненад Савковић:** Колко ја знам нису, набавка је завршена нису испоручене. Ако мислиш да уврстимо у питање за наредну седницу, шта. Добро. Уколико нема питања, стављам на гласање овај предлог, ко је за, против, уздржаних нема?

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА** 3- **Разматрање предлога Правилника о поступку и начину решавања захтева грађана за накнаду штете настале услед напада паса и мачака луталица;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине Општине Рача разматрали су и усвојили овај предлог. Известилац је такође, Горан Максовић, изволи.

**Горан Максовић, Начелник Општинске управе, известилац:** Поштовани одборници, као што сте из материјала упознати са предлогом Правилника чиме се регулише начин подношења пријава у случају накнаде штете настале услед напада паса ,мачака и луталица, састав Комисије, начин одлучивања и остало. Уколико имате неких питања, стојим Вам на располагању.

**Председник Скупштине, Ненад Савковић:** Добро. Отварам расправу, да ли има питања поводом ове тачке дневног реда? Уколико не, стављам на гласање овај предлог, ко је за, против, уздржаних.

**Председник Скупштине, Ненад Савковић:** Констатујем да је предлог усвојен са 21 гласом „ЗА“, није било „против“ и није било „уздржаних.

**ТАЧКА** 4.- **Разматрање предлога Одлуке о покретању поступка прибављања непокретности у јавну својину општине Рача и то кп. бр. 135/1 КО Војиновац;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за урбанизам, стамбено-комуналне делатности и заштиту животне средине Скупштине Општине Рача разматрали су и усвојили овај предлог. Известилац, Општинска управа, изволи Начелниче.

**Горан Максовић, Начелник Општинске управе, известилац:** Поштовани одборници, као што сте из материјала упознати прибављање предметне парцеле у јавну својину општине Рача је потребно извршити како би oпштина Рача преузела обавезу решавања имовинско-правних односа Месне заједнице Мало Крчмаре и Војиновац и озакоњењу објеката на предметним парцелама. Позивам вас да гласате за усвајање предметне одлуке.

**Председник Скупштине, Ненад Савковић:** Добро. Отварам расправу, да ли има неко да жели реч, питање, нема. Уколико нема, стављам на гласање овај предлог, ко је за, против, уздржаних?

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА** **5.** **Разматрање предлога Решења о отуђењу грађевинског земљишта из јавне својине општине Рача и то кп.бр. 304/20 КО Рача;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине Општине Рача разматрали су и усвојили овај предлог. Известилац је такође начелник Општинске управе Рача Горан Максовић.

**Горан Максовић, Начелник Општинске управе, известилац:** Општинска управа општине Рача је дана 13.03.2024 године, на основу одлуке о покретању поступка отуђења у јавној својини општине Рача катастарске парцеле 304/20, спровела поступак, објавила обадва отуђење грађевинског земљишта у јавној својини путем прикупљања писмених понуда. Надлежна комисија је спровела поступак прикупљања писмених понуда и у току поступка, стигла је једна благовремена и потпуна понуда која је у свему одговарала условима огласа, коју је поднео Дејан Петковић из Раче. На основу чега је комисија саставила предлог најповољнијег понуђача и проследила надлежном органу ради доношења решења о отуђењу и закључењу Уговора о купопродаји непокретности. Позивам одборнике да гласају за усвајање ове одлуке.

**Председник Скупштине, Ненад Савковић:** Хвала. Отварам расправу, да ли има дискутаната? Уколико нема, стављам на гласање овај предлог, ко је за усвајање овог предлога, против, уздржаних?

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА 6- Разматрање предлога Одлуке о завршном рачуну буџета општине Рача, за 2023. годину;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије Скупштине Општине Рача разматрали су и усвојили овај предлог. Известилац је шеф буџета Снежана Маџић. Изволте.

**Снежана Маџић, Шеф буџета, известилац:** Добар дан, хвала Председниче, добар дан господо одборници. Као што знате сваке године смо у обавези да урадимо Завршни рачун, општине Рача, односно консолидовани заједно са директним корисницима и индиректним корисницима. И аутоматски се то убацује на Портал Министарства финансије и комплетну имају нашу документацију и наш извештај како смо радили и како смо спровели годину. Тако да наш финансијски извештај односно завршни рачун за прошлу годину је био где су укупни приходи били 581.048,00 динара, укупни извештајни расходи су били 551.166,00 динара (милиона) а у хиљадама се приказује. И разлика укупних прихода и примања 29.882. Овде су вам приказани Биланс, односно свих 5 образаца, биланс успеха и расхода, прихода, онда капиталних издатака. Комплетно проширење буџета је било на процентуалном нивоу 63,57%. Нисмо имали кредитних задужења ни код домаћих, ни код страних овај банака. Такође извештај код текуће резерве су била 3 извештаја у току године, један је био за Е-скупштину, други је био за пројекат Котларницу и кординатора за школу у Ђурђеву, а трећи је био за Сараново игралиште, и Ђурђево школа где смо добили од стране Министарства за развој комплетно опремање школе. Код екстерног извештаја, екстерне ревизије дошо је прелеминарни извештај немамо неких већих замерки, само је мала замерка била да решење за попис није донет на време мало се каснило са њим, и на Фабрику „Наш мед“ није уписала оснивачки улог колко је требало у АПР-у. Али то су неки односи где су на основу уговора ревидирани па није било ни до нас ни до њих. Хвала.

**Председник Скупштине, Ненад Савковић:** Отварам дискусију по овој тачки дневног реда, нема дискутаната. Стављам на гласање овај предлог, ко је за, против, уздржаних?

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА** 7- **Разматрање предлога Одлуке о поступку доношења и реализације програма мера пољопривредне политике и мера политике руралног развоја за подручје општине Рача;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за привреду и пољопривреду Скупштине Општине Рача разматрали су и усвојили овај предлог.Известилац–Драгана Прокић.

**Драгана Прокић, известилац:** Добили сте у материјалу предлог Одлуке који је утврдило Општинско веће. Правни основ за доношење одлуке и реализације мера пољопривредне политике и мера политике руралног развоја за подручје општине Рача садржан је у члану 13. Закона о подстицајима у пољопривреди и руралниом развоју, у члану 14. Закона о пољопривреди и руралном развоју. Овим члановима, наведеним члановима и наведеним законима регулисано је да Јединица Локалне самуораве може да утврђује мере подршке за спровођење пољопривредне политике и мере политике руралног развоја за подручје своје територије и да се средства за спровођење пољопривредне политике и мера руралног развоја обезбеђују у буџету Јединица Локалне самоуправе и да се иста користе у складу са програмом пољопривредне политике и политике руралног развоја. Овом Одлуком уређује се поступак доношење и реализација Програма подршке за спровођење пољопривредне политике односно реализација Програма и начин обезбеђења средстава. Уколико има питања изволите.

**Председник Скупштине, Ненад Савковић:** Хвала. Отварам дискусију по овој тачки дневног реда, нема дискутаната. Стављам на гласање овај предлог, ко је за, против, уздржаних?

**Председник Скупштине, Ненад Савковић:** Констатујем да је предлог усвојен са 23 гласа „ЗА“, није било „против“ и није било „уздржаних.

**ТАЧКА 8: Разматрање предлога Одлуке о покретању поступка отуђења непокретности из јавне својине општине Рача, путем непосредне погодбе и то кп.бр.398/9 КО Рача, 396/9 КО Рача и 398/7 КО Рача.**

**Председник Скупштине, Ненад Савковић:** Комисија за статутарна питања, организацију и нормативна акта и Савет за урбанизам, стамбено-комуналне делатности и заштиту животне средине Скупштине Општине Рача разматрали су и усвојили овај предлог. Известилац -начелник Општинске Управе општине Рача Горан Максовић.

**Горан Максовић, Начелник Општинске управе, известилац:** Општинској управи општине Рача обратио се Дарко Стевановић из Вишевца за куповину следећих парцелакп.бр. 398/9 КО Рача, 396/9 КО Рача и 398/7 КО Рача на којима је oпштина Рача власник са целином а како би регулисао имовинско-правне односе у циљу озакоњења објекта који се налази на наведеним парцелама. Уједно иноформацију о локацији издату од стране Општинске управе Рача утврђено је да се катастарске парцеле представљају површину за остале намене. А по нама је да све три катастарске парцеле представљају стамбено-пословни зону тако да могу да буду у промету.Општинско правобранилаштво, Општине Рача дало је позитивно мишљење на основу захтева Општинске управе општине Рача за извршење основости захтева. Позивам одборниуке да гласају за усвајање ове oдлуке.

**Председник Скупштине, Ненад Савковић:** Хвала. Отварам дискусију по овој тачки дневног реда, да ли има дискутаната? Уколико не, стављам на гласање предлог. Ко је за, против, уздржаних?

**Председник Скупштине, Ненад Савковић:** „ЗА“ је гласало 22 одборника, није било „против“ и није било „уздржаних.

**ТАЧКА 9: Разматрање предлога Решења о прибављању непокретности у јавну својину општине Рача и то кп.бр. 268/1 КО Рача;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за урбанизам, стамбено-комуналне делатности и заштиту животне средине Скупштине Општине Рача разматрали су и усвојили овај предлог. Известилац – Општинска управа, изволи Максовићу.

**Горан Максовић, Начелник Општинске управе, известилац:** Као што смо упознати Скупштина општине Рача је на седници одржаној 01. марта 2023.године донела Одлуку о покретању поступка преноса права јавне својине на другог носиоца права јавне својине без накнаде на који право својине има Република Србија. Општина Рача је на основу горе наведене Одлуке покренула поступак прибављања исту јавну својину код Дирекције Рпублике Србије. Влада Републике Србије на основу достављене документацинје донела закључак отуђењу из јавне својине Републике Србије предметне непокретности преносом права јавне својине са републике Србије на општину Рача у циљу спровођења Урбанистичког пројекта за реконструкцију школске зграде број 5. од 25. априла 2024.године. Позивам одборнике да гласају за усвајање ове одлуке.

**Председник Скупштине, Ненад Савковић:** Хвала. Отварам расправу, да ли има дискутаната? Уколико не, стављам на гласање овај предлог. Ко је за усвајање овог предлога, против, уздржаних?Нема.

**Председник Скупштине, Ненад Савковић:** Констатујем да је предлог усвојен са 22 гласа „ЗА“, није било „против“ и није било „уздржаних.

**ТАЧКА 10: Разно**

**Председника Скупштине, Ненад Савковић:** Да ли неко жели реч поводом ове тачке дневног реда? Уколико не, затварам 7.седницу Скупштине општине Рача у 10:45 h . Хвала свим одборницима.

**СКУПШТИНА ОПШТИНЕ РАЧА**

**ПРЕДСЕДНИКА**

**Број: 06-58/2024-I-01 СКУПШТИНЕ ОПШТИНЕ РАЧА**

**Дана, 28.06.2024.године Ненад Савковић**

Записничар,

В.Матијашевић